บิ๊กตู่ ย้ำไทยต้องไม่โดนใบเหลือง อนุมัติงบกลางลุยไฟแก้ปมประมงผิดกฎหมาย 
น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบโครงการแก้ปัญหาการทำประมงผิดกฎหมายที่กระทรวงเกษตรและสหกรณ์เสนอ โดย พล.อ.ประยุทธ์ จันทร์โอชา นายกรัฐมนตรี ได้เน้นย้ำถึงเรื่องนี้ ถือเป็นวาระแห่งชาติที่ทุกหน่วยงานต้องร่วมมือกันอย่างเต็มที่เพื่อไม่ให้ประเทศไทยต้องเสี่ยงโดนใบเหลืองจากสหภาพยุโรป (อียู) อีก และมาตรการใดที่ออกมาแล้ว หากกระทบต่อผู้ทำประมงพื้นบ้านหรือประมงพาณิชย์ รัฐบาลพร้อมรับฟังและให้การดูแล และ ครม.อนุมัติให้กระทรวงเกษตรฯใช้งบกลาง รายการเงินสำรองจ่ายเพื่อกรณีฉุกเฉิน เพื่อการแก้ไขปัญหาการทำประมงผิดกฎหมายรวม 171.60 ล้านบาทสำหรับที่มาของโครงการนี้ สืบเนื่องจากทางการไทยได้มีการหารือระดับทวิภาคีกับอียู และมีข้อเสนอแนะว่า การแก้ไขปัญหาการทำประมงผิดกฎหมาย ขาดการรายงาน และไร้การควบคุม (IUU Fishing) ของไทย มีแนวโน้มที่จะไม่สามารถคงประสิทธิภาพได้ หากไทยไม่ดำเนินการอย่างเข้มงวดต่อเนื่อง ซึ่งฝ่ายอียูยังคงติดตามการดำเนินการของไทยในหลายประเด็นอย่างใกล้ชิด อาทิ กรอบกฎหมาย การบริหารจัดการกองเรือ การบังคับใช้กฎหมาย มากไปกว่านั้นสหรัฐฯได้มีการออกระเบียบว่าด้วยการป้องกันการทำลายสัตว์ทะเลหายากและสัตว์ทะเลเลี้ยงลูกด้วยนมจากการทำประมง ซึ่งหากไทยไม่เตรียมพร้อมอาจส่งผลให้ไม่สามารถส่งออกสินค้าสัตว์น้ำไปสหรัฐฯได้ในปี 2565ทั้งนี้ กระทรวงเกษตรฯจึงได้จัดทำโครงการแก้ปัญหาการทำประมงผิดกฎหมายร่วมกันระหว่างกรมประมง กรมเจ้าท่า สำนักงานตำรวจแห่งชาติ กรมสวัสดิการและคุ้มครองแรงงาน และองค์การสะพานปลา โดยร่วมกันทำงานในด้านต่างๆ อาทิ 1.ปรับปรุงการเก็บข้อมูลการทำประมงพาณิชย์และพื้นบ้าน ให้ครอบคลุมทุกจังหวัดชายทะเล 2.การตรวจสอบความถูกต้องของการบริหารจัดการเรือที่ได้รับใบอนุญาตทำการประมงพาณิชย์ 3.การตรวจสอบ ติดตาม ควบคุม และเฝ้าระวังการทำประมงของเรือประมงไทย 4.การพัฒนาระบบอิเล็กทรอนิกส์ในระบบการตรวจสอบย้อนกลับ 5.การเตรียมความพร้อมการป้องกันการใช้มาตรการกีดกันทางการค้าในประเด็นเรื่องการทำลายทรัพยากรสัตว์ทะเลหายากและสัตว์ทะเลเลี้ยงลูกด้วยนม 6.การบริหารจัดการแรงงานต่างด้าวในภาคประมงและการจัดหาแรงงานที่ถูกกฎหมาย ซึ่งมีระยะเวลาดำเนินงาน 3 เดือน (ก.ค.-ก.ย.2563)นางนฤมล ภิญโญสินวัฒน์ โฆษกประจำสำนักนายกรัฐมนตรี กล่าวว่า ครม.รับทราบรายงานการดำเนินการตามพระราชบัญญัติคุ้มครองแรงงานในงานประมง พ.ศ.2562 วันที่ 18 พ.ย.2562-31 พ.ค.2563 ที่มีความก้าวหน้าใน 5 ด้าน อาทิ ด้านนโยบายที่มีการแต่งตั้งคณะทำงานกำกับและติดตามการป้องกันและแก้ไขปัญหาแรงงานในภาคประมงเพื่อขับเคลื่อนการดำเนินงาน การออกกฎหมายลำดับรองเพื่อแก้ไขปัญหาแรงงานในภาคประมงทั้งระบบ.
น.ส.รัชดา ธนาดิเรก รองโฆษกประจำสำนักนายกรัฐมนตรี เปิดเผยว่า ที่ประชุมคณะรัฐมนตรี (ครม.) เห็นชอบโครงการแก้ปัญหาการทำประมงผิดกฎหมายที่กระทรวงเกษตรและสหกรณ์เสนอ
ประชุม ครม.,ปัญหาการทำประมงผิดกฎหมาย,ทำประมงผิดกฎหมาย,พ.ร.บ.คุ้มครองแรงงานในงานประมง,ข่าววันนี้,ประมงผิดกฎหมาย,ประมงพื้นบ้าน